ચૌટાબજારમાં છેલ્લા 15 દિવસથી સેન્ટ્રલ ઝોને દબાણ હટાવ ઝુંબેશ જારી રાખી છે તેમ છતાં દબાણકર્તાઓ પોતાના સાધનસરંજામ લઈને ધંધો ધમધમાવવા માંડે છે. ત્યારે સોમવારે કમિશનરે ચૌટાબજારમાં સવારે રાઉન્ડ પર નીકળતા અધિકારીઓનો કાફલો દોડતો થઈ ગયો હતો. કમિશનરે ચૌટા બજારની બંને ગલીમાં રાઉન્ડ લીધો હતો અને રસ્તા નડતરરૂપ ઓટલાના દબાણો તોડી એલાઈમેન્ટનો અમલ કરવા આદેશ આપ્યો હતો. જેથી આજે પાલિકાનો કાફલો ચૌટાબજાર પહોંચ્યો હતો. અને ગરેકાયદે દબાણોને દૂર કરવાની કામગીરી હાથ ધરી છે.